CELEX: 32019D0718
Language: et
Date: 2019-04-30 00:00:00
Title: Komisjoni otsus (EL) 2019/718, 30. aprill 2019, mis käsitleb kavandatud kodanikualgatust „PRO-NUTRISCORE“ (teatavaks tehtud numbri C(2019) 3232 all)

10.5.2019   
               
               
                  ET
               
               
                  Euroopa Liidu Teataja
               
               
                  L 122/49
               
            
         KOMISJONI OTSUS (EL) 2019/718,
         30. aprill 2019,
         mis käsitleb kavandatud kodanikualgatust „PRO-NUTRISCORE“
         
            
               (teatavaks tehtud numbri C(2019) 3232 all)
            
         
         (Ainult prantsuskeelne tekst on autentne)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 16. veebruari 2011. aasta määrust (EL) nr 211/2011 (1) kodanikualgatuse kohta, eriti selle artiklit 4,
         ning arvestades järgmist:
         
                     (1)
                  
                  
                     Kavandatud kodanikualgatuse „PRO-NUTRISCORE“ sisu on järgmine: „Palume Euroopa Komisjonil kehtestada kord, mille alusel hakatakse toiduaineid märgistama lihtsustatud NutriScore-märgistega, et tarbijatele oleks tagatud kvaliteetne toitumisalane teave, ja kaitsta nende tervist.“
                  
               
                     (2)
                  
                  
                     Kavandatud kodanikualgatuse eesmärgid on järgmised. „1. Parandada toitumisalase teabe märgistuse loetavust ja mõistetavust, et pakutavas toodete mitmekesises valikus oleks toidu toiteväärtusest võimalik saada ülevaade ühe pilguheiduga. 2. Võtta rahvatervise küsimustes meetmeid, julgustades valdkonna spetsialiste parandama oma toodete koostist. 3. Ühtlustada Euroopa tasandil toitumisalast teavet, kehtestades ühtse ametliku märgistussüsteemi, et teha lõpp segadusele, mida kogevad Euroopa tarbijad olemasolevate märgistusviiside rohkuse tõttu.“
                  
               
                     (3)
                  
                  
                     Euroopa Liidu lepinguga (ELi leping) on tugevdatud liidu kodakondsust ja täiustatud liidu demokraatlikku toimimist, nähes selleks muu hulgas ette, et igal kodanikul on õigus osaleda liidu demokraatias Euroopa kodanikualgatuse kaudu.
                  
               
                     (4)
                  
                  
                     Seepärast peaksid kodanikualgatuse kord ja tingimused olema selged, lihtsad ja kasutajasõbralikud ning vastama kodanikualgatuse olemusele, et julgustada kodanike osalust ja muuta liit ligipääsetavamaks.
                  
               
                     (5)
                  
                  
                     Aluslepingute rakendamiseks võib vastu võtta liidu õigusakte, et ühtlustada ELi toimimise lepingu artikli 114 alusel liikmesriikide õigus- ja haldusnorme, mille eesmärk on siseturu rajamine ja selle toimimine.
                  
               
                     (6)
                  
                  
                     Nimetatud põhjustel ei jää kavandatud kodanikualgatus ilmselgelt välja komisjoni volituste ulatusest, mille kohaselt on komisjonil õigus esitada ettepanek liidu õigusakti kohta, millega rakendatakse aluslepinguid, vastavalt eespool nimetatud määruse artikli 4 lõike 2 punktile b.
                  
               
                     (7)
                  
                  
                     Lisaks on moodustatud kodanike komitee ja määratud kontaktisikud, nagu on ette nähtud eespool nimetatud määruse artikli 3 lõikega 2, ning kavandatud kodanikualgatus ei ole ilmselgelt ebaõiglane, põhjendamatu ega pahatahtlik ega ilmselgelt vastuolus liidu väärtustega, mis on sätestatud ELi lepingu artiklis 2.
                  
               
                     (8)
                  
                  
                     Kavandatud kodanikualgatus „PRO-NUTRISCORE“ tuleks seega registreerida,
                  
               ON VASTU VÕTNUD KÄESOLEVA OTSUSE:
         
            Artikkel 1
            Käesolevaga registreeritakse kavandatud kodanikualgatus „PRO-NUTRISCORE“.
         
         
            Artikkel 2
            Käesolev otsus jõustub 8. mail 2019.
         
         
            Artikkel 3
            Käesolev otsus on adresseeritud kavandatud kodanikualgatuse „PRO-NUTRISCORE“ korraldajatele (kodanike komitee liikmetele), keda esindavad Cédric MUSSO ja Ivo MECHELS.
         
         
            Brüssel, 30. aprill 2019
            
               
                  Komisjoni nimel
               
               
                  asepresident
               
               Frans TIMMERMANS
            
         
         
            (1)  ELT L 65, 11.3.2011, lk 1.